漢朝大將軍列表

《後漢書·百官志一》：「將軍，不常置。初，武帝以衞青數征伐有功，以爲大將軍，欲尊寵之。以古尊官唯有三公，皆將軍。始自秦、晉，以爲卿號。故置大司馬官號以冠之。其後霍光、王鳳等皆然。成帝綏和元年，賜大司馬印綬，罷將軍官。世祖中興，吳漢以大將軍爲大司馬，景丹爲驃騎大將軍，位在公下，及前、後、左、右雜號將軍衆多，皆主征伐，事訖皆罷。明帝初即位，以弟東平王蒼有賢才，以爲驃騎將軍；以王故，位在公上，數年後罷。章帝即位，西羌反，故以舅馬防行車騎將軍征之，還後罷。和帝即位，以舅竇憲爲車騎將軍，征匈奴，位在公下；還復有功，遷大將軍，位在公上；復征西羌，還免官，罷。安帝即位，西羌寇亂，復以舅鄧隲爲車騎將軍征之，還遷大將軍，位如憲，數年復罷。自安帝政治衰缺，始以嫡舅耿寶爲大將軍，常在京都。順帝即位，又以皇后父、兄、弟相繼爲大將軍，如三公焉。」
今據《漢書·百官公卿表》、《後漢書》諸《帝紀》作此表，在位年數不足一年者，按一年計算。

大將軍

西漢 
《漢書·韓彭英盧吳傳》載：「（漢元年四月）至南鄭，諸將道亡者數十人。信度何等已數言上，不我用，即亡。何聞信亡，不及以聞，自追之。人有言上曰：「丞相何亡。」上怒，如失左右手。居一二日，何來謁。上且怒且喜，罵何曰：「若亡，何也？」何曰：「臣非敢亡，追亡者耳。」上曰：「所追者誰也？」曰：「韓信。」上復罵曰：「諸將亡者已數十，公無所追；追信，詐也。」何曰：「諸將易得，至如信，國士無雙。王必欲長王漢中，無所事信；必欲爭天下，非信無可與計事者。顧王策安決。」王曰：「吾亦欲東耳，安能鬱鬱久居此乎？」何曰：「王計必東，能用信，信即留；不能用信，信終亡耳。」王曰：「吾為公以為將。」何曰：「雖為將，信不留。」王曰：「以為大將。」何曰：「幸甚。」於是王欲召信拜之。何曰：「王素嫚無禮，今拜大將如召小兒，此乃信所以去也。必欲拜之，擇日齋戒，設壇場具禮，乃可。」王許之。諸將皆喜，人人各自以為得大將。至拜，乃韓信也，一軍皆驚。」

東漢 
《後漢書·光武帝紀上》載：「（建武元年秋七月）壬午，以大將軍吳漢為大司馬，偏將軍景丹為驃騎大將軍，大將軍耿弇為建威大將軍，偏將軍蓋延為虎牙大將軍，偏將軍朱祐為建義大將軍，中堅將軍杜茂為大將軍。」

參見 
大司馬、大將軍
新朝四將列表 - 三國大將軍列表 - 晉朝大司馬、大將軍列表 - 十六國大司馬、大將軍列表 - 南北朝大司馬、大將軍列表
西汉丞相、相国、大司徒列表
西漢太尉、大司馬列表
西汉御史大夫与大司空列表
西汉太傅、太师、太保、太阿列表
東漢相國、丞相列表
東漢太傅、太師列表
東漢大司馬、太尉列表
東漢大司徒、司徒列表
東漢大司空、司空列表

注釋

參考資料 
《漢書》 班固著
《後漢書》 范曄著

西漢官員列表
東漢官員列表